nibzard/narodne-novine-full-text-markdown huggingface dataset:
### NN 129/2015 (27.11.2015.), Rješenje o razrješenju načelnika Stožera zaštite i spašavanja Republike Hrvatske

VLADA REPUBLIKE HRVATSKE

2442

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), a u vezi sa člankom 93. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 26. studenoga 2015. godine donijela

RJEŠENJE

O RAZRJEŠENJU NAČELNIKA STOŽERA ZAŠTITE I SPAŠAVANJA REPUBLIKE HRVATSKE

Razrješuje se NIKOLA GAĆE dužnosti načelnika Stožera zaštite i spašavanja Republike Hrvatske.

Klasa: 080-02/15-02/154

Urbroj: 5030115/1-15-02

Zagreb, 26. studenoga 2015.

Predsjednik

Zoran Milanović, v. r.
### NN 129/2015 (27.11.2015.), Pravilnik o izmjenama i dopunama Pravilnika o uvjetima, kriterijima i načinu dodjele potpore u okviru mjere IV.4. "Prerada proizvoda ribarstva i akvakulture"

MINISTARSTVO POLJOPRIVREDE

2444

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE IV.4. »PRERADA PROIZVODA RIBARSTVA I AKVAKULTURE«

Članak 1.

U Pravilniku o uvjetima kriterijima i načinu dodjele potpore u okviru mjere IV.4. »Prerada proizvoda ribarstva i akvakulture« (»Narodne novine«, broj 107/2015), u članku 8. stavku 1. točki a) nakon riječi: »objekta«, riječi: »u poslovanju s hranom životinjskog podrijetla za žive školjkaše i/ili proizvode ribarstva« zamjenjuju se riječima: »za preradu proizvoda ribarstva«.

Iza stavka 2. dodaje se novi stavak 3. koji glasi:

»(3) Povezana društva u smislu članka 3. stavka 3. Preporuka Komisije 2003/361/EZ smatraju se jednim korisnikom te isti može podnijeti jedan Zahtjev za potporu unutar iste operacije tijekom jednog natječaja iz članka 11. ovoga Pravilnika.«

Članak 2.

U članku 9. iza stavka 9. dodaju se novi stavci 10. i 11. koji glase:

»(10) Ukoliko korisnik nije obveznik provedbe nabave sukladno Zakonu o javnoj nabavi ili ukoliko je obveznik javne nabave, ali ima nabavu ispod pragova propisanih Zakonom o javnoj nabavi, obvezan je postupati sukladno postupcima definiranim Natječajem.

(11) Korisnik je dužan dokazati ispunjavanje uvjeta iz članka 8. stavka 1. točke e) kroz poslovni plan na način kako je definirano Natječajem.«

Dosadašnji stavci 10. i 11. postaju stavci 12. i 13.

Članak 3.

U članku 13. stavak 1. mijenja se i glasi:

»(1) Nakon administrativne kontrole pristiglih Zahtjeva za potporu, svim Zahtjevima za potporu dodijelit će se bodovi temeljem kriterija za odabir koji su navedeni u Prilogu I. ovoga Pravilnika i njegov su sastavni dio.«

Iza stavka 1. dodaje se novi stavak 2. koji glasi:

»(2) Za potpune, pravovremene i prihvatljive Zahtjeve za potporu bit će izrađena Rang-lista temeljem dodijeljenih bodova.«

Dosadašnji stavci 2., 3., 4., 5., 6. i 7. postaju stavci 3., 4., 5., 6., 7. i 8.

U dosadašnjem stavku 2. koji postaje stavak 3. riječi: »stavku 1.« zamjenjuju se riječima: »stavku 2.«.

U dosadašnjem stavku 3. koji postaje stavak 4. riječi: »stavku 2.« zamjenjuju se riječima: »stavku 3.«.

U dosadašnjem stavku 4. koji postaje stavak 5. riječi: »stavku 2.« zamjenjuju se riječima: »stavku 3.«.

U dosadašnjem stavku 5. koji postaje stavak 6. riječi: »stavka 2. točki b)« zamjenjuju se riječima: »stavka 3. točke b)«.

Članak 4.

U članku 23. stavku 4. riječi: »Agencija za plaćanja« zamjenjuju se riječima: »Upravljačko tijelo«.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/15-01/2415

Urbroj: 525-13/1081-15-3

Zagreb, 18. studenoga 2015.

Ministar

Tihomir Jakovina, v. r.
### NN 129/2015 (27.11.2015.), Pravilnik o dopuni Pravilnika o pripravničkom stažu doktora medicine

129 27.11.2015 Pravilnik o dopuni Pravilnika o pripravničkom stažu doktora medicine

MINISTARSTVO ZDRAVLJA

2446

Na temelju članka 136. Zakona o zdravstvenoj zaštiti (»Narodne novine«, broj 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 22/2014 i 154/2014) uz prethodno pribavljeno mišljenje nadležne komore, ministar zdravlja donosi

PRAVILNIK

O DOPUNI PRAVILNIKA O PRIPRAVNIČKOM STAŽU DOKTORA MEDICINE

Članak 1.

U članku 12. Pravilnika o pripravničkom stažu doktora medicine (»Narodne novine«, broj 114/2013, 157/2013 i 30/2014) iza stavka 3. dodaje se stavak 4. koji glasi:

»Doktori medicine, kojima je temeljem Zakona o reguliranim profesijama i priznavanju inozemnih stručnih kvalifikacija (»Narodne novine«, broj 82/2015) priznata obrazovna kvalifikacija stečena u trećoj državi, a položili su stručni ispit u matičnoj državi, polažu, nakon provedenog priznavanja pripravničkog staža obavljenog u inozemstvu, stručni ispit propisan člankom 17. Pravilnika o pripravničkom stažu doktora medicine.«

Članak 2.

Postupci započeti prije stupanja na snagu ovoga Pravilnika dovršit će se prema odredbama ovoga Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/15-04/58

Urbroj: 534-02-1-1/2-15-01

Zagreb, 24. studenoga 2015.

Ministar
prim. Siniša Varga, dr. med. dent., v. r.
### NN 129/2015 (27.11.2015.), Pravilnik o izmjeni Pravilnika o ortopedskim i drugim pomagalima

129 27.11.2015 Pravilnik o izmjeni Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

2447

Na osnovi članka 24. stavka 3., a u svezi s člankom 157. točka 8. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.), Upravno vijeće Hrvatskog zavoda za zdravstveno osiguranje na 96. sjednici održanoj 17. studenoga 2015. godine donijelo je

PRAVILNIK

O IZMJENI PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine«, broj 7/12., 14/12., 23712., 25/12., 45/12, 69/12., 85/12., 92/12. – ispravak, 119/12, 147/12., 21/13., 38/13., 93/13., 119/13., 125/13. – ispravak, 129/13., 141/13. – ispravak, 154/13., 11/14., 12/14 – ispravak, 22/14. – ispravak, 34/14., 45/14., 54/14., 59/14., 86/14., 92/14., 119/14., 149/14., 17/15., 29/15., 41/15., 62/15., 77/15. i 86/15.) u Popisu pomagala iz članka 7. stavka 3. pomagala i podaci pod rednim brojevima 1296a i 1324a brišu se.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/15-01/286

Urbroj: 338-01-01-15-01

Zagreb, 17. studenoga 2015.

Predsjednik
Upravnog vijeća Hrvatskog zavoda
za zdravstveno osiguranje
prof. dr. sc. Marko Duvnjak, dr. med., v. r.
### NN 129/2015 (27.11.2015.), Rješenje Zavoda za unapređivanje zaštite na radu klasa: UP/I-115-01/15-01/28, urbroj: 25-02/4-15-7 od 12. listopada 2015.

129 27.11.2015 Rješenje Zavoda za unapređivanje zaštite na radu klasa: UP/I-115-01/15-01/28, urbroj: 25-02/4-15-7 od 12. listopada 2015.

ZAVOD ZA UNAPREĐIVANJE ZAŠTITE NA RADU

2448

Na zahtjev društva ZAŠTITNI SUSTAVI ZAGREB d.o.o. iz Zagreba, Planinska 1a, OIB: 794574841010, a na temelju članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

Prestaje ovlaštenje društvu ZAŠTITNI SUSTAVI ZAGREB d.o.o. iz Zagreba, Planinska 1a, OIB: 794574841010, za obavljanje sljedećih poslova zaštite na radu:

1) obavljanje poslova zaštite na radu kod poslodavca

2) izrada procjene rizika

3) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

4) ispitivanja radne opreme

5) ispitivanja u radnom okolišu:

5.1. ispitivanja fizikalnih čimbenika.

II.

Ovim rješenjem stavlja se izvan snage Rješenje Ministarstva rada i mirovinskoga sustava, klasa: UP/I-115-01/15-01/28, urbroj: 425-02/2-15-2 od 7. svibnja 2015. godine.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/28

Urbroj: 425-02/4 -15-7

Zagreb, 12. listopada 2015.

Ravnatelj
Vitomir Begović, v. r.
### NN 129/2015 (27.11.2015.), Pravilnik o izmjeni i dopuni Pravilnika o dodjeli adresa i brojeva

129 27.11.2015 Pravilnik o izmjeni i dopuni Pravilnika o dodjeli adresa i brojeva

HRVATSKA REGULATORNA AGENCIJA ZA MREŽNE DJELATNOSTI

2449

Na temelju članka 12. stavka 1. točke 1., članka 70. stavka 9. i članka 78.a. stavka 4. Zakona o elektroničkim komunikacijama (»Narodne novine« br. 73/08, 90/11, 133/12, 80/13 i 71/14) Vijeće Hrvatske regulatorne agencije za mrežne djelatnosti na sjednici održanoj 25. studenoga 2015. donosi

PRAVILNIK

O IZMJENI I DOPUNI PRAVILNIKA O DODJELI ADRESA I BROJEVA

Članak 1.

U članku 2. Pravilnika o dodjeli adresa i brojeva (»Narodne novine« broj 85/12 i 67/13; dalje: Pravilnik), točke 2. i 6. mijenjaju se i glase:

»2. Agencija: Hrvatska regulatorna agencija za mrežne djelatnosti,

6. grupa brojeva: skup brojeva koji uključuje sve brojeve koji imaju istu namjenu prema Planu numeriranja,«

Članak 2.

Naslov iznad članka 5. i članak 5. mijenjaju se i glase:

»Dodjela brojeva i dodjela adresa

Članak 5.

(1) Za usluge u nepokretnoj elektroničkoj komunikacijskoj mreži operator može podnijeti Zahtjev za primarnu dodjelu zemljopisnih brojeva u sljedećim blokovima brojeva:

− 100

− 1 000

− 10 000

− 100 000 brojeva.

(2) Za usluge s posebnom tarifom, usluge jedinstvenog pristupnog broja, usluge osobnog broja, usluge pristupa internetu te usluge besplatnog poziva operator može podnijeti Zahtjev za primarnu dodjelu nezemljopisnih brojeva pojedinačno ili u sljedećim blokovima brojeva:

− 10

− 100

− 1 000 brojeva.

(3) Agencija dodjeljuje kratke kodove na temelju zahtjeva operatora za pojedinačnom dodjelom kratkih kodova.

(4) Za M2M usluge i usluge u pokretnoj elektroničkoj komunikacijskoj mreži operator može podnijeti Zahtjev za primarnu dodjelu nezemljopisnih brojeva u sljedećim blokovima brojeva:

− 100 000

− 1 000 000

− 10 000 000 brojeva.

(5) Agencija dodjeljuje adrese na temelju zahtjeva operatora za pojedinačnom dodjelom adresa.«

Članak 3.

U članku 6. dodaju se novi stavci 3., 4. i 5., koji glase:

»(3) Iznimno, u slučaju kada je riječ o prenesenim brojevima, a davatelj broja prestane obavljati djelatnost elektroničkih komunikacijskih mreža i usluga ili prestane postojati, Agencija će brojeve koji su preneseni u mrežu primatelja broja, primarno dodijeliti primatelju broja, uz pristanak primatelja broja.

(4) U slučaju da primatelj broja ne da zatraženi pristanak iz stavka 3. ovog članka u roku od 8 dana, brojevi davatelja broja koji su preneseni u mrežu navedenog primatelja broja, oduzimaju se.

(5) U slučaju iz stavka 3. ovog članka, brojevi za usluge u nepokretnoj i pokretnoj elektroničkoj komunikacijskoj mreži iznimno se dodjeljuju u blokovima različitim od blokova propisanih člankom 5. ovog Pravilnika ili pojedinačno.«

Članak 4.

U članku 13. stavku 1. na kraju rečenice briše se točka i dodaju se riječi »ili po službenoj dužnosti.«

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-02/10

Urbroj: 376-04/15-2

Zagreb, 25. studenoga 2015.

Predsjednik Vijeća
dr. sc. Dražen Lučić, v. r.
### NN 129/2015 (27.11.2015.), Izmjene Općih uvjeta za isporuku toplinske energije

129 27.11.2015 Izmjene Općih uvjeta za isporuku toplinske energije

HRVATSKA ENERGETSKA REGULATORNA AGENCIJA

2451

Na temelju članka 32. stavka 3. Zakona o tržištu toplinske energije (»Narodne novine«, broj 80/13, 14/14 i 95/15), Hrvatska energetska regulatorna agencija je na sjednici Upravnog vijeća održanoj 23. studenoga 2015. donijela

IZMJENE

OPĆIH UVJETA ZA ISPORUKU TOPLINSKE ENERGIJE

Članak 1.

U Općim uvjetima za isporuku toplinske energije (»Narodne novine«, broj 35/14) članak 25. mijenja se i glasi:

»(1) Isključenje cijele zgrade/građevine iz toplinskog sustava provodi se na način i prema postupku propisanim zakonom kojim se uređuje tržište toplinske energije.

(2) Kupac toplinske energije na temelju pisanog zahtjeva ovlaštenog predstavnika suvlasnika provodi aktivnosti za isključenje iz toplinskog sustava, pribavlja prethodnu suglasnost distributera toplinske energije i prethodnu suglasnost opskrbljivača toplinskom energijom te pokreće postupak raskida ugovora o opskrbi kupca toplinske energije i raskida ugovora o potrošnji toplinske energije.«.

Članak 2.

U članku 31. stavku 3. riječi: »30. listopada« zamjenjuju se riječima: »31. ožujka«.

Članak 3.

Ove Izmjene Općih uvjeta za isporuku toplinske energije stupaju na snagu osmoga dana od dana objave u »Narodnim novinama«.

Klasa: 011-01/15-01/15

Urbroj: 371-01/15-02

Zagreb, 23. studenoga 2015.

Predsjednik Upravnog vijeća
Tomislav Jureković, dipl. ing., v. r.
### NN 129/2015 (27.11.2015.), Odluka o zatvaranju za promet postojećeg željezničko-cestovnog prijelaza

129 27.11.2015 Odluka o zatvaranju za promet postojećeg željezničko-cestovnog prijelaza

AGENCIJA ZA SIGURNOST ŽELJEZNIČKOG PROMETA

2452

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13, 18/15, 110/15), a u svezi s člankom 23. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz na križanju željezničke pruge L208 Vinkovci – Osijek u km 3+944 i poljskog puta (NC) u naselju Ostrovo.

II.

Ova Odluka stupa na snagu danom objave u »Narodnim novinama«.

Klasa: 341-04/15-01/2

Urbroj: 387-03-15-2

Zagreb, 16. studenoga 2015.

Ravnatelj
Želimir Delač, dipl. ing. el., v. r.
### NN 129/2015 (27.11.2015.), Odluka o izvješćivanju o hipotetskom kapitalu

HRVATSKA NARODNA BANKA

2454

Na temelju članka 43. stavka 2. točke 9. i članka 77. Zakona o Hrvatskoj narodnoj banci (»Narodne novine«, br. 75/2008. i 54/2013.) te članka 14. stavka 2. Zakona o provedbi Uredbe (EU) br. 648/2012 Europskog parlamenta i Vijeća od 4. srpnja 2012. godine o OTC izvedenicama, središnjoj drugoj ugovornoj strani i trgovinskom repozitoriju (»Narodne novine«, br. 54/2013.) guverner Hrvatske narodne banke donosi

ODLUKU

O IZVJEŠĆIVANJU O HIPOTETSKOM KAPITALU

Predmet Odluke

Članak 1.

Ovom se Odlukom radi provedbe Uredbe (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (Tekst značajan za EGP; SL, L 201, 27. 7. 2012.) i Provedbene uredbe Komisije (EU) br. 484/2014 od 12. svibnja 2014. o utvrđivanju provedbenih tehničkih standarda s obzirom na hipotetski kapital središnje druge ugovorne strane u skladu s Uredbom (EU) br. 648/2012 Europskog parlamenta i Vijeća (Tekst značajan za EGP; SL, L 138, 13. 5. 2014.; u nastavku teksta: Provedbena uredba Komisije (EU) br. 484/2014) propisuje način na koji središnja druga ugovorna strana dostavlja izvješća o hipotetskom kapitalu.

Obveznici primjene Odluke

Članak 2.

(1) Odredbe ove Odluke primjenjuju se na središnje druge ugovorne strane čiji su klirinški članovi kreditne institucije koje su od Hrvatske narodne banke dobile odobrenje za rad.

(2) Odredbe ove Odluke na odgovarajući način primjenjuju se na središnje druge ugovorne strane čiji su klirinški članovi podružnice kreditnih institucija iz trećih zemalja koje su od Hrvatske narodne banke dobile odobrenje za pružanje usluga.

Dostavljanje izvješća

Članak 3.

Izvješće na obrascu pod nazivom »Podatci o hipotetskom kapitalu« iz Priloga I. Provedbenoj uredbi Komisije (EU) br. 484/2014 dostavlja se u obliku dokumenta u Excelu na e-adresu bonitetno.izvjescivanje@hnb.hr.

Stupanje na snagu

Članak 4.

Ova Odluka stupa na snagu osmog dana od dana objave u »Narodnim novinama«.

O. br. 280-020/11-15/BV

Zagreb, 20. studenoga 2015.

Guverner

prof. dr. sc. Boris Vujčić, v. r.
### NN 129/2015 (27.11.2015.), Pravilnik o izmjenama i dopunama Pravilnika o stalnom arbitražnom sudištu pri Hrvatskoj gospodarskoj komori

129 27.11.2015 Pravilnik o izmjenama i dopunama Pravilnika o stalnom arbitražnom sudištu pri Hrvatskoj gospodarskoj komori

HRVATSKA GOSPODARSKA KOMORA

2455

Na temelju članka 19. stavka 4. Zakona o Hrvatskoj gospodarskoj komori (»Narodne novine« broj 66/91, 73/91) i članka 21. Statuta Hrvatske gospodarske komore (»Narodne novine« broj 11/94. – pročišćeni tekst, 108/95, 19/96, 64/01, 142/11 i 9/14) Skupština Hrvatske gospodarske komore na 12. sjednici održanoj 19. studenoga 2015. godine donosi

PRAVILNIK

O IZMJENAMA I DOPUNAMA PRAVILNIKA O STALNOM ARBITRAŽNOM SUDIŠTU PRI HRVATSKOJ GOSPODARSKOJ KOMORI

Članak 1.

U članku 4. Pravilnika o Stalnom arbitražnom sudištu pri Hrvatskoj gospodarskoj komori (»Narodne novine« broj 142/2011) dodaje se stavak 2. koji glasi:

»U slučaju da su prilikom odlučivanja glasovi podijeljeni na jednak broj glasova za i protiv odlučujući je glas predsjednika ili potpredsjednika koji predsjedava sjednicom.«

Članak 2.

Članak 5. mijenja se i glasi:

»1. Sudište može imati počasnog predsjednika i počasne članove Predsjedništva.

2. Počasni predsjednik ima pravo sudjelovati na sjednicama Predsjedništva s pravom glasa.

3. Počasni predsjednik se poziva na sve redovne sjednice Predsjedništva.

4. Počasni članovi Predsjedništva imaju pravo sudjelovati na sjednicama Predsjedništva i iznijeti svije mišljenje o pitanjima o kojima se na sjednici raspravlja i odlučuje. Počasni članovi pozivaju se na sjednice Predsjedništva prema potrebi a najmanje jednom godišnje.

5. Odluku o imenovanju počasnog predsjednika i počasnih članova Predsjedništva donosi Upravni odbor Hrvatske gospodarske komore po postupku po kojem imenuje članove Predsjedništva.«

Članak 3.

U članku 6. stavku 2. brišu se riječi »za razdoblje od četiri godine«.

Članak 4.

U članku 10. stavku 2. riječ »može« zamjenjuje se sa riječi »mora«.

U članku 10. stavak 3. se briše.

Članak 5.

U članku 11. stavku 2. brišu se riječi »godišnje financijsko izvješće«.

Članak 6.

Članak 13. stavak 1. mijenja se i glasi:

»1. Predsjednik i potpredsjednici Sudišta kad zamjenjuju predsjednika u slučajevima predviđenim Pravilnikom imaju pravo na naknadu troškova i nagradu u vezi s obavljanjem svojih funkcija u skladu s odlukom o naknadi troškova i o nagradi članovima tijela Sudišta, arbitrima i drugim osobama u postupku pred Sudištem koju donosi Upravni odbor Hrvatske gospodarske komore.«

Članak 7.

Članak 16. mijenja se i glasi:

»Opći akti Sudišta, liste arbitara i odluke o imenovanju predsjednika, članova Predsjedništva, počasnog predsjednika i počasnih članova Predsjedništva objavljuju se u »Narodnim novinama«.«

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 023-02/15-01/04

Urbroj: 311-02-15-08

Zagreb, 19. studenoga 2015.

Predsjednik
Luka Burilović, v. r.
### NN 130/2015 (30.11.2015.), Odluka o sazivanju prvog zasjedanja Hrvatskoga sabora

PREDSJEDNICA REPUBLIKE HRVATSKE

2460

Na temelju odredbe članka 98. stavka 1. podstavka 1., a u svezi s odredbom članka 73. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 5. stavka 1. Zakona o izborima zastupnika u Hrvatski sabor (»Narodne novine«, broj 116/99, 109/00, 53/03, 69/03 – pročišćeni tekst, 167/03, 44/06, 19/07, 20/09, 145/10, 24/11, 93/11, 120/11 – pročišćeni tekst, 19/15, 66/15 – pročišćeni tekst i 104/15), donosim

ODLUKU

O SAZIVANJU PRVOG ZASJEDANJA HRVATSKOGA SABORA

1. Sazivam prvo zasjedanje Hrvatskoga sabora, dana 3. prosinca 2015. godine u 10 sati u zgradi Hrvatskoga sabora, u Zagrebu, Trg sv. Marka 6.

2. Ova Odluka stupa na snagu danom donošenja.

Klasa: 013-03/15-04/01

Urbroj: 71-05-03/1-15-1

Zagreb, 26. studenoga 2015.

Predsjednica

Republike Hrvatske

Kolinda Grabar-Kitarović, v. r.
### NN 130/2015 (30.11.2015.), Pravilnik o izmjenama Pravilnika o izvođenju javnih vatrometa

130 30.11.2015 Pravilnik o izmjenama Pravilnika o izvođenju javnih vatrometa

MINISTARSTVO UNUTARNJIH POSLOVA

2462

Na temelju članka 32. stavka 4. Zakona o eksplozivnim tvarima (»Narodne novine«, broj: 178/2004, 109/2007, 67/2008 i 144/2010) ministar unutarnjih poslova donosi

PRAVILNIK

O IZMJENAMA PRAVILNIKA O IZVOĐENJU JAVNIH VATROMETA

Članak 1.

U Pravilniku o izvođenju javnih vatrometa (»Narodne novine«, broj: 131/2008 i 69/2012) u članku 5., stavku 1. podstavak 2. briše se.

Dosadašnji podstavci 3., 4., 5., 6., 7. i 8. postaju podstavci 2., 3., 4., 5., 6. i 7.

Stavak 2. mijenja se i glasi:

»Kao dokaz iz stavka 1. podstavka 6. ovoga članka, prilažu se planovi izvođenja javnih vatrometa te zapisnici o izvođenju javnih vatrometa.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-86388/1-2015.

Zagreb, 25. studenoga 2015.

Ministar
Ranko Ostojić, v. r.
### NN 130/2015 (30.11.2015.), Pravilnik o izmjeni Pravilnika o sadržaju, izgledu i načinu vođenja upisnika o eksplozivnim tvarima

MINISTARSTVO UNUTARNJIH POSLOVA

2463

Na temelju članka 46. stavka 5. Zakona o eksplozivnim tvarima (»Narodne novine« broj: 178/2004, 109/2007, 67/2008 i 144/2010) ministar unutarnjih poslova donosi

PRAVILNIK

O IZMJENI PRAVILNIKA O SADRŽAJU, IZGLEDU I NAČINU VOĐENJA UPISNIKA O EKSPLOZIVNIM TVARIMA

Članak 1.

Obrazac Zapisnika o izvođenju vatrometa (Obrazac 5) tiskan uz Pravilnik o sadržaju, izgledu i načinu vođenja upisnika o eksplozivnim tvarima (»Narodne novine« broj: 110/2009, 157/2009 i 47/2015) zamjenjuje se novim Obrascem 5 koji je tiskan uz ovaj Pravilnik i čini njegov sastavni dio.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-86395/1-2015.

Zagreb, 25. studenoga 2015.

Ministar

Ranko Ostojić, v. r.

![](dodatni/438562.jpg)

130 30.11.2015 Pravilnik o izmjeni Pravilnika o sadržaju, izgledu i načinu vođenja upisnika o eksplozivnim tvarima

130 30.11.2015 Pravilnik o izmjeni Pravilnika o sadržaju, izgledu i načinu vođenja upisnika o eksplozivnim tvarima
### NN 130/2015 (30.11.2015.), Rješenje Zavoda za unapređivanje zaštite na radu klasa: UP/I-115-01/15-01/104, urbroj: 425-02/2-15-2 od 25. studenoga 2015

130 30.11.2015 Rješenje Zavoda za unapređivanje zaštite na radu klasa: UP/I-115-01/15-01/104, urbroj: 425-02/2-15-2 od 25. studenoga 2015

ZAVOD ZA UNAPREĐIVANJE ZAŠTITE NA RADU

2466

Na zahtjev SE.TR.ING. d.o.o. iz Zagreba, Vladimira Ruždjaka 9, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

SE.TR.ING. d.o.o. iz Zagreba, Vladimira Ruždjaka 9, ispunjava uvjete za obavljanje poslova zaštite na radu te se ovlašćuje za obavljanje sljedećih poslova:

1. obavljanje poslova zaštite na radu kod poslodavca koji zapošljava do uključivo 49 radnika;

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba predmetne poslove obavlja samo s jednim zaposlenim: Vladimir Seljan, OIB: 29019682605, a o obavljenim poslovima je obvezna voditi evidenciju.

II.

Poslove iz točke I. ovog Rješenja navedena pravna može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/104
Urbroj: 425-02/2-15-2
Zagreb, 25. studenoga 2015.

Ravnatelj
Vitomir Begović, v. r.
### NN 130/2015 (30.11.2015.), Rješenje Zavoda za unapređivanje zaštite na radu klasa: UP/I-115-01/15-01/105, urbroj: 425-02/2-15-2 od 25. studenoga 2015

ZAVOD ZA UNAPREĐIVANJE ZAŠTITE NA RADU

2467

Na zahtjev CERIUMA d.o.o. iz Zagreba, Lašćinska cesta 143, OIB: 02674075906, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

CERIUM d.o.o. iz Zagreba, Lašćinska cesta 143, OIB: 02674075906, ispunjava uvjete za obavljanje poslova zaštite na radu te se ovlašćuje za obavljanje sljedećih poslova:

1. obavljanje poslova zaštite na radu kod poslodavca koji zapošljava do uključivo 49 radnika

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba predmetne poslove obavlja samo s jednim zaposlenim: Hrvoje Nikl, OIB: 73466208954, a o obavljenim poslovima je obvezna voditi evidenciju.

II.

Poslove iz točke I. ovog Rješenja navedena pravna može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/105

Urbroj: 425-02/2-15-2

Zagreb, 25. studenoga 2015.

Ravnatelj

Vitomir Begović, v. r.
### NN 130/2015 (30.11.2015.), Rješenje Zavoda za unapređivanje zaštite na radu klasa: UP/I-115-01/15-01/106, urbroj: 425-02/2-15-2 od 25. studenoga 2015

ZAVOD ZA UNAPREĐIVANJE ZAŠTITE NA RADU

2468

Na zahtjev ZAVODA ZA INTEGRALNU KONTROLU d.o.o. iz Zagreba, Maksimirska 57a, OIB: 51028550278, a na temelju članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

ZAVOD ZA INTEGRALNU KONTROLU d.o.o. iz Zagreba, Maksimirska 57a, OIB: 51028550278, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. izrada procjene rizika

2. ispitivanje radne opreme

3. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/106

Urbroj: 425-02/2-15-2

Zagreb, 25. studenoga 2015.

Ravnatelj

Vitomir Begović, v. r.
### NN 130/2015 (30.11.2015.), Ispravak Odluke o privremenom financiranju poslova, funkcija i programa državnih tijela i drugih proračunskih korisnika državnog proračuna Republike Hrvatske u prvom tromjesečju 2016. godine

HRVATSKI SABOR

2472

Nakon izvršenog uspoređivanja s izvornim tekstom utvrđena je pogreška u Odluci o privremenom financiranju poslova, funkcija i programa državnih tijela i drugih proračunskih korisnika državnog proračuna Republike Hrvatske u prvom tromjesečju 2016. godine, koja je objavljena u »Narodnim novinama« broj 109 od 12. listopada 2015. te se daje

ISPRAVAK

ODLUKE O PRIVREMENOM FINANCIRANJU POSLOVA, FUNKCIJA I PROGRAMA DRŽAVNIH TIJELA I DRUGIH PRORAČUNSKIH KORISNIKA DRŽAVNOG PRORAČUNA REPUBLIKE HRVATSKE U PRVOM TROMJESEČJU 2016. GODINE

U Posebnom dijelu u točki III. unutar razdjela 025 MINISTARSTVO FINANCIJA, glave 02506 Ministarstvo financija – ostali izdaci države, programa 22 FINANCIJSKI I FISKALNI SUSTAV, programi 2204 FINANCIRANJE DECENTRALIZIRANIH FUNKCIJA i 2205 POMOĆI LOKALNOJ I PODRUČNOJ (REGIONALNOJ) SAMOUPRAVI te sve pripadajuće aktivnosti trebaju glasiti:

[**TABLICA**](dodatni/438573.pdf)

Klasa: 400-06/15-02/32

Zagreb, 22. studenoga 2015.

Tajnica

Hrvatskoga sabora

dr. sc. Lidija Bagarić, v. r.

130 30.11.2015 Ispravak Odluke o privremenom financiranju poslova, funkcija i programa državnih tijela i drugih
proračunskih korisnika državnog proračuna Republike Hrvatske u prvom tromjesečju 2016. godine

130 30.11.2015 Ispravak Odluke o privremenom financiranju poslova, funkcija i programa državnih tijela i drugih
proračunskih korisnika državnog proračuna Republike Hrvatske u prvom tromjesečju 2016. godine
### NN 131/2015 (2.12.2015.), Popis ovlaštenih laboratorija za ispitivanje kakvoće gnojiva i poboljšivača tla

MINISTARSTVO POLJOPRIVREDE

2476

Na temelju članka 14. stavka 1. Zakona o gnojivima i poboljšivačima tla (»Narodne novine« broj 163/2003, 40/2007, 14/2014) i članka 18. stavka 5. Pravilnika o uvjetima koje moraju ispunjavati ovlašteni laboratoriji za ispitivanje kakvoće gnojiva i poboljšivača tla (»Narodne novine« broj 80/2007, 99/2010), Ministarstvo poljoprivrede objavljuje

POPIS

OVLAŠTENIH LABORATORIJA ZA ISPITIVANJE KAKVOĆE GNOJIVA I POBOLJŠIVAČA TLA

1. Analitički laboratorij Zavoda za ishranu bilja, Agronomskog fakulteta Sveučilišta u Zagrebu, Svetošimunska 25, Zagreb, upisan pod rednim brojem jedan (1.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

2. EUROINSPEKT TEHNOKEM d.o.o., sa sjedištem u Zagrebu, Ivekovićeve stube 9, upisan pod rednim brojem dva (2.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

3. EUROINSPEKT CROATIAKONTROLA d.o.o., sa sjedištem u Zagrebu, Karlovačka cesta 4L, upisan pod rednim brojem tri (3.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

4. PETROKEMIJA d.d., PF Upravljanje kvalitetom i okolišem, Kontrola kvalitete, Laboratorij za dušične i fosforne proizvode, sa sjedištem u Kutini, Aleja Vukovar 4, upisan pod rednim brojem četiri (4.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

5. ZIK d.o.o. sa sjedištem u Zagrebu, Ljudevita Gaja 17/III, na lokaciji Naftno-kemijskog laboratorija u Sisku, Otokara Keršovanija 1, upisan pod rednim brojem pet (5.) u evidenciju ovlaštenih laboratorija za ispitivanje kakvoće gnojiva i poboljšivača tla, ovlašćuje se za obavljanje ispitivanja kakvoće mineralnih gnojiva.

Klasa: 320-11/15-01/48

Urbroj: 525-07/0012-15-1

Zagreb, 23. studenoga 2015.

Ministar

Tihomir Jakovina, v. r.
### NN 131/2015 (2.12.2015.), Ispravak Rješenja Zavoda za unapređivanje zaštite na radu klasa: UP/I-115-01/15-01/101, urbroj: 425-02/3-15-2 od 10. studenoga 2015.

131 02.12.2015 Ispravak Rješenja Zavoda za unapređivanje zaštite na radu klasa: UP/I-115-01/15-01/101, urbroj: 425-02/3-15-2 od 10. studenoga 2015.

ZAVOD ZA UNAPREĐIVANJE ZAŠTITE NA RADU

2478

U »Narodnim novinama« broj 124/15 objavljeno je Rješenje Zavoda za unapređivanje zaštite na radu klasa: UP/I-115-01/15-01/101, urbroj: 425-02/3-15-2 od 10. studenoga 2015. Nakon izvršene usporedbe s izvornim tekstom utvrđena je pogreška te se daje

ISPRAVAK

RJEŠENJA ZAVODA ZA UNAPREĐIVANJE ZAŠTITE NA RADU KLASA: UP/I-115-01/15-01/101, URBROJ: 425-02/3-15-2 OD 10. STUDENOGA 2015.

Iza točke I. se stavlja izostavljeni tekst:

»II.

Ovim Rješenjem stavlja se izvan snage Rješenje Ministarstva rada i mirovinskoga sustava klasa: UP/I-115-01/14-04/20, urbroj: 524-03-02-01/2-15-3 od 9. siječnja 2015. godine.«.

Umjesto brojke: »II.« treba stajati brojka: »III.«, a umjesto brojke: »III.« treba stajati brojka: »IV.«

Klasa: UP/I-115-01/15-01/101

Urbroj: 425-02/3-15-4

Zagreb, 26. studenoga 2015.

Ravnatelj
Vitomir Begović, v. r.
### NN 132/2015 (4.12.2015.), Rješenje o razrješenju pomoćnika ministra poljoprivrede

VLADA REPUBLIKE HRVATSKE

2479

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i članka 41. stavka 3. Zakona o sustavu državne uprave (»Narodne novine«, br. 150/11 i 12/13), Vlada Republike Hrvatske je na sjednici održanoj 30. studenoga 2015. godine donijela

RJEŠENJE

O RAZRJEŠENJU POMOĆNIKA MINISTRA POLJOPRIVREDE

Razrješuje se mr. sc. ZORAN VASIĆ dužnosti pomoćnika ministra poljoprivrede.

Klasa: 080-02/15-02/158

Urbroj: 5030115/1-15-02

Zagreb, 30. studenoga 2015.

Predsjednik

Zoran Milanović, v. r.
### NN 132/2015 (4.12.2015.), Pravilnik o izmjeni i dopuni Pravilnika o provedbi izravne potpore poljoprivredi i IAKS mjera ruralnog razvoja

MINISTARSTVO POLJOPRIVREDE

2483

Na temelju članka 10. stavka 9., članka 16. stavka 1., članka 21. i članka 25. stavka 3. Zakona o poljoprivredi (»Narodne novine« broj 30/15), ministar poljoprivrede donosi

PRAVILNIK

O IZMJENI I DOPUNI PRAVILNIKA O PROVEDBI IZRAVNE POTPORE POLJOPRIVREDI I IAKS MJERA RURALNOG RAZVOJA

Članak 1.

U Pravilniku o provedbi izravne potpore poljoprivredi i IAKS mjera ruralnog razvoja (»Narodne novine« br. 35/15, 53/15, 69/15 i 101/15 ), u članku 64. iza stavka 6. dodaje se stavak 7. koji glasi:

»(7) Svi korisnici potpore za mjeru 10 »Poljoprivreda, okoliš i klimatske promjene« i mjeru 11 »Ekološki uzgoj« dužni su pridržavati se minimalnih zahtjeva za pesticide i gnojiva iz Programa.«

Članak 2.

U Prilogu 1. Tablici 1. Šifre i nazivi kultura, u retku za kulturu tikva uljanica (Cucurbita pepo var. oleifera) u okviru sektora uljarica briše se oznaka »P« u koloni Proizvodno vezane potpore/Povrće.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/14-01/103

Urbroj: 525-07/0217-15-11

Zagreb, 26. studenoga 2015.

Ministar

Tihomir Jakovina, v. r.
### NN 132/2015 (4.12.2015.), Rješenje Zavoda za unapređivanje zaštite na radu klasa: UP/I-115-01/15-01/107, urbroj: 425-02/2-15-2 od 1. prosinca 2015.

ZAVOD ZA UNAPREĐIVANJE ZAŠTITE NA RADU

2484

Na zahtjev EUROFILA d.o.o. iz Zagreba, Savski gaj IV broj 10, OIB: 35184914823, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

EUROFIL d.o.o. iz Zagreba, Savski gaj IV broj 10, OIB: 35184914823, ispunjava uvjete za obavljanje poslova zaštite na radu, te se ovlašćuje za obavljanje sljedećih poslova:

1. obavljanje poslova zaštite na radu kod poslodavca koji zapošljava do uključivo 49 radnika;

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba predmetne poslove obavlja samo s jednim zaposlenim: Goran Popara, OIB: 66050803038, a o obavljenim poslovima je obvezna voditi evidenciju.

II.

Poslove iz točke I. ovog Rješenja navedena pravna može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/107

Urbroj: 425-02/2-15-2

Zagreb, 1. prosinca 2015.

Ravnatelj

Vitomir Begović, v. r.
### NN 132/2015 (4.12.2015.), Pravilnik o izmjenama i dopunama Pravilnika o orto­pedskim i drugim pomagalima

HRVATSKI ZAVOD ZA ZDRAVSTVENO OSIGURANJE

2485

Na osnovi članka 24. stavka 3., a u svezi s člankom 157. točke 8. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 97. izvanrednoj sjednici održanoj 24. studenoga 2015. godine donijelo je

PRAVILNIK

O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine«, broj 7/12., 14/12., 23/12., 25/12., 45/12., 69/12., 85/12., 92/12.-ispravak, 119/12., 147/12., 21/13., 38/13., 93/13., 119/13., 125/13.-ispravak, 129/13., 136/13., 141/13. – ispravak, 154/13., 11/14., 12/14. – ispravak, 22/14. – ispravak, 34/14., 45/14., 54/14., 59/14., 86/14., 92/14., 119/14., 129/14., 149/14., 17/15., 29/15., 41/15., 62/15., 77/15., 86/15. i 124/15.) u Popisu pomagala iz članka 7. stavka 3. iza rednog broja 455 dodaje se redni broj 455a sa sljedećim podacima:

**[**TABLICA**](dodatni/438589.pdf)**

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/15-01/302

Urbroj: 338-01-01-15-01

Zagreb, 24. studenoga 2015.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.

132 04.12.2015 Pravilnik o izmjenama i dopunama Pravilnika o orto­pedskim i drugim pomagalima

132 04.12.2015 Pravilnik o izmjenama i dopunama Pravilnika o orto­pedskim i drugim pomagalima
### NN 132/2015 (4.12.2015.), Ispravak Pravilnika o obiteljskoj medijaciji

MINISTARSTVO SOCIJALNE POLITIKE I MLADIH

2488

Nakon izvršenog uspoređivanja s izvornim tekstom utvrđena je pogreška u Pravilniku o obiteljskoj medijaciji koji je objavljen u »Narodnim novinama« broj 123 od 11. studenoga 2015., te se daje

ISPRAVAK

PRAVILNIKA O OBITELJSKOJ MEDIJACIJI

U Obrascu Zahtjeva za donošenje rješenja o ispunjavanju uvjeta stručne osposobljenosti obiteljskih medijatora, koji je sastavni dio Pravilnika o obiteljskoj medijaciji, umjesto (»Narodne novine« broj: 75/14) treba stajati (»Narodne novine«, broj 103/15).

Klasa: 113-04/08-01/01

Urbroj: 519-03-1-2/2-15-217

Zagreb, 25. studenoga 2015.

Potpredsjednica

Vlade Republike Hrvatske i

ministrica socijalne politike i mladih

Milanka Opačić, v. r.
### NN 132/2015 (4.12.2015.), Ispravak Pravilnika izmjenama i dopunama Pravilnika o gospodarenju otpadom

MINISTARSTVO ZAŠTITE OKOLIŠA I PRIRODE

2489

Nakon izvršene usporedbe s izvornim tekstom utvrđena je pogreška u Pravilniku o izmjenama i dopunama pravilnika o gospodarenju otpadom koji je objavljen u »Narodnim novinama« broj 121. od 4. studenoga 2015. godine, te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O GOSPODARENJU OTPADOM

U Pravilniku o izmjenama i dopunama Pravilnika o gospodarenju otpadom (»Narodne novine« broj 121/15) u članku 4. kojim se mijenja članak 10. Pravilnika o gospodarenju otpadom (»Narodne novine« br. 23/14, 51/14) umjesto riječi: »(9) Plaćanje u postupku trgovanja otpadom na malo obavlja se putem žiro-računa ili na drugi zakoniti način sukladno posebnom propisu.« trebaju stajati riječi: »(9) Plaćanje u postupku trgovanja otpadom na malo obavlja se putem žiro-računa.«.

Klasa: 351-01/15-04/32

Urbroj: 517-01-15-10

Zagreb, 25. studenoga 2015.

Ministar

Mihael Zmajlović, v. r.
### NN 133/2015 (9.12.2015.), Pravilnik o dopuni Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

133 09.12.2015 Pravilnik o dopuni Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

MINISTARSTVO POLJOPRIVREDE

2491

Na temelju članka 9. stavka 1. točke 1. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O DOPUNI PRAVILNIKA O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM U 2015. GODINI

Članak 1.

U Pravilniku o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2015. godini (»Narodne novine« br. 2/2015, 37/2015, 87/2015, 122/2015 i 124/2015) u članku 2. na kraju rečenice briše se točka i dodaje se:

»te u razdoblju od 10. prosinca 2015. godine u 12:00 sati do 22. prosinca 2015. godine u 12:00 sati.«

Članak 2.

Ovaj Pravilnik stupa na snagu prvog dana nakon dana objave u »Narodnim novinama«.

Klasa: 011-02/15-01/01

Urbroj: 525-13/1282-15-11

Zagreb, 7. prosinca 2015.

Ministar
Tihomir Jakovina, v. r.
### NN 133/2015 (9.12.2015.), Pravilnik o izmjenama Pravilnika o osobama ovlaštenim za energetsko certificiranje, energetski pregled zgrade i redoviti pregled sustava grijanja i sustava hlađenja ili klimatizacije u zgradi

MINISTARSTVO GRADITELJSTVA I PROSTORNOGA UREĐENJA

2495

Na temelju članka 47. Zakona o gradnji (»Narodne novine« broj 153/13), ministrica graditeljstva i prostornoga uređenja donosi

PRAVILNIK

O IZMJENAMA PRAVILNIKA O OSOBAMA OVLAŠTENIM ZA ENERGETSKO CERTIFICIRANJE, ENERGETSKI PREGLED ZGRADE I REDOVITI PREGLED SUSTAVA GRIJANJA I SUSTAVA HLAĐENJA ILI KLIMATIZACIJE U ZGRADI

Članak 1.

U Pravilniku o osobama ovlaštenim za energetsko certificiranje, energetski pregled zgrade i redoviti pregled sustava grijanja i sustava hlađenja ili klimatizacije u zgradi (»Narodne novine«, broj 73/2015) u članku 31. stavak 4. riječi »do 1. prosinca 2015. godine« zamjenjuju se riječima »do 1. lipnja 2016. godine«.

Članak 2.

U PRILOGU 4B podnaslov: »ZA STROJARSKU STRUKU UTVRĐEN JE SLJEDEĆI SADRŽAJ ZA PROGRAM OSPOSOBLJAVANJA MODUL 2 U TRAJANJU OD 32 SATA: 28 sati nastave i 4 sata za ispit« mijenja se i glasi:

»ZA STROJARSKU STRUKU UTVRĐEN JE SLJEDEĆI SADRŽAJ ZA PROGRAM OSPOSOBLJAVANJA MODUL 2 U TRAJANJU OD 30 SATI: 26 sati nastave i 4 sata za ispit«

U točki 2. riječi »18 sati« zamjenjuju se riječima »16 sati«.

Članak 3.

U PRILOGU 4B u podnaslovu ZA ELEKTROTEHNIČKU STRUKU UTVRĐEN JE SLJEDEĆI SADRŽAJ ZA PROGRAM OSPOSOBLJAVANJA MODUL 2 U TRAJANJU OD 16 SATI: 12 sati nastave i 4 sata za ispit, u točki 2. riječi »4 sata« zamjenjuju se riječima »3 sata«.

U točki 3. riječi »3 sata« zamjenjuju se riječima »2 sata«.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/15-12/8

Urbroj: 531-04-2-15-1

Zagreb, 27. studenoga 2015.

Ministrica

Anka Mrak-Taritaš, dipl. ing. arh., v. r.
### NN 133/2015 (9.12.2015.), Rješenje Ministarstva zdravlja, klasa: UP/I-510-01/15-01/08, urbroj: 534-04-1-2/7-15-14 od 24. studenoga 2015.

133 09.12.2015 Rješenje Ministarstva zdravlja, klasa: UP/I-510-01/15-01/08, urbroj: 534-04-1-2/7-15-14 od 24. studenoga 2015.

MINISTARSTVO ZDRAVLJA

2497

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravlja za kohlearnu implantaciju i kirurgiju nagluhosti i gluhoće« na vrijeme od pet godina.

2. Klinika za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravlja za kohlearnu implantaciju i kirurgiju nagluhosti i gluhoće«.

3. »Referentni centar Ministarstva zdravlja za kohlearnu implantaciju i kirurgiju nagluhosti i gluhoće« Klinike za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/15-01/08

Urbroj: 534-04-1-2/7-15-14

Zagreb, 24. studenoga 2015.

Ministar
prim. Siniša Varga, dr. med. dent., v. r.
### NN 133/2015 (9.12.2015.), Rješenje Ministarstva zdravlja, klasa: UP/I-510-01/15-01/11, urbroj: 534-04-1-2/7-15-13 od 24. studenoga 2015.

MINISTARSTVO ZDRAVLJA

2498

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravlja za pedijatrijsku otorinolaringologiju« na vrijeme od pet godina.

2. Klinika za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravlja za pedijatrijsku otorinolaringologiju«.

3. »Referentni centar Ministarstva zdravlja za pedijatrijsku otorinolaringologiju« Klinike za otorinolaringologiju i kirurgiju glave i vrata Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/15-01/11

Urbroj: 534-04-1-2/7-15-13

Zagreb, 24. studenoga 2015.

Ministar

prim. Siniša Varga, dr. med. dent., v. r.
### NN 133/2015 (9.12.2015.), Rješenje Ministarstva zdravlja, klasa: UP/I-510-01/14-01/09, urbroj: 534-04-1-2/7-15-19 od 24. studenoga 2015.

MINISTARSTVO ZDRAVLJA

2499

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za gastroenterologiju Klinike za internu medicinu Kliničkog bolničkog centra Rijeka, verificira se i dodjeljuje naziv »Referentni centar Ministarstva zdravlja za upalne bolesti gušterače« na vrijeme od pet godina.

2. Zavod za gastroenterologiju Klinike za internu medicinu Kliničkog bolničkog centra Rijeka, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravlja za upalne bolesti gušterače«.

3. »Referentni centar Ministarstva zdravlja za upalne bolesti gušterače« Zavoda za gastroenterologiju Klinike za internu medicinu Kliničkog bolničkog centra Rijeka, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/09

Urbroj: 534-04-1-2/7-15-19

Zagreb, 24. studenoga 2015.

Ministar

prim. Siniša Varga, dr. med. dent., v. r.
### NN 133/2015 (9.12.2015.), Rješenje Ministarstva zdravlja, klasa: UP/I-510-01/14-01/32, urbroj: 534-04-1-2/7-15-19 od 24. studenoga 2015.

MINISTARSTVO ZDRAVLJA

2500

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za dermatovenerologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za dijagnostiku sifilisa i lajmske bolesti« na vrijeme od pet godina.

2. Klinika za dermatovenerologiju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravlja za dijagnostiku sifilisa i lajmske bolesti«.

3. »Referentni centar Ministarstva zdravlja za dijagnostiku sifilisa i lajmske bolesti« Klinike za dermatovenerologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/32

Urbroj: 534-04-1-2/7-15-19

Zagreb, 24. studenoga 2015.

Ministar

prim. Siniša Varga, dr. med. dent., v. r.